**ÉREZD SZOMBATHELYT! 2022**

**PROGRAMTERV**

**MÁJUS 20. 12:00**

**FŐ TÉR (Esőhelyszín: AGORA – MSH)**

**QUADRILLE – EURÓPAI TÁNCFESZTIVÁL**

Május 20-án, pontban 12:00 órakor, polgármesteri sípszóra indul Szombathely Fő terén a napóleoni időben élt arisztokrácia divatos tánca, a francia négyes, több száz diák részvételével. A tánc az érettségizőknek szól iskolatársaik előadásában, akik Johann Strauss *Denevér* című zenéjére forognak a Rimányi Judit táncpedagógus által betanított koreográfiára.
A Guinness-rekord nyilvántartások alapján ez a rendezvény a legnagyobb egy időben előadott szinkrontánc.

**MÁJUS 21. 8:00-16:00**

**FERENCESKERT TÖRTÉNELMI TÉMAPARK**

**FERENCES GARDEN – VÁROSSZÉPÍTŐ VIRÁGVÁSÁR**

A Szombathelyi Szépítő Egyesület hagyományos virágvásárában szombathelyi kertészetek kínálják szebbnél-szebb balkonnövényeiket és díszítő virágaikat. Mellette kertészeti szaktanácsadás, növény csere-bere, virágvásár, virágos gyerekfoglalkoztató, kvízjáték és koncertek várják az érdeklődőket.

14:00 órától Capito Gitárklub koncertje

15:00 órától Kellene Kis Kert Zenekar koncertje

**MÁJUS 21. 14:00**

**SMIDT MÚZEUM**

**Amiről a gyufásdobozok mesélnek... - ingyenes tárlatvezetés, előadás**

A Smidt Múzeum gazdag gyufacímke- és gyufásdoboz-gyűjteménnyel rendelkezik, amely hely hiányában a múzeum raktárában pihen. Ezen a napon azonban egy minitárlaton megmutatjuk a gyűjtemény egy részét! A látogatók megismerkedhetnek a gyufa feltalálásának történetével, valamint a gyufagyártás magyarországi és szombathelyi vonatkozásaival. A gyufacímkék marketingcélokat is szolgáltak. A 20. század közepén gyárak, vállalatok rendeltek gyufáscímkéket tízmilliós nagyságrendben, termékeik népszerűsítésére, aktuális események megörökítésére. Ebbe a különleges világba nyerhetnek bepillantást az érdeklődők.

Tárlatvezető, előadó: dr. Hollerné Mecséri Annamária, történész, intézményvezető.

**15:30**

**ROMKERT**

**Hermész, a lélekvezető: Mercurius kultuszának emlékei a Romkertben - ingyenes tárlatvezetés**

Hermész, aki a rómaiaknál Mercurius néven jelenik meg, a görög mitológia egyik meghatározó istenalakja volt. Köznapi római értelmezésben ő volt az úton járók, a kereskedők, de egyúttal a tolvajok istene is. Habár a Romkert hatalmas leletanyagában kétségtelenül találunk Mercurius kultuszához kapcsolódó tárgyakat, a legutóbbi ásatások fényében már nem mondható ki egyértelműen, hogy volt-e Mercuriusnak szentélye a Romkert területén. Ezt az ásatás- és értelmezéstörténeti kérdést használjuk dobbantónak, hogy aztán a németül alkotó nagy magyar klasszika-filológus, Kerényi Károly kismonográfiáját segítségül hívva sort kerítsünk Hermész mitológiai alakjának bemutatására is.
A sétát vezeti: Simon Gábor tárlatvezető.

**MÁJUS 26. 16:30**

**SZOMBATHELYI KÉPTÁR**

**Kulcsár L. - Mesterházy A. - Keszei B. - Király G. - Balogh L.: Vas megye védett növényei- könyvbemutató**

Vas megye védett növényeiről olyan hazai térségre vonatkozó tudományos ismeretterjesztő könyv jelent most meg, amely Magyarország növényvilágának tudományos igényű megismerése tekintetében – közel fél évezredes távlatból – az először és legjobban feltártak között vált ismertté. Az öt – a térségben élő és kutató – botanikus közel három évtizedes, vonatkozó tapasztalatai alapján született könyv 272 védett növényt mutat be leírásokban, térképeken és fényképeken.
A Savaria Megyei Hatókörű Városi Múzeum, az MTA Vas Megyei Tudományos Testülete, az ELTE SEK Berzsenyi Dániel Pedagógusképző Központja és a Szülőföld Könyvkiadó közös rendezvénye, a Közösségek Hete keretében.

**MÁJUS 27. 10:00-17:00**

**OTP BANK/ISEUM SAVARIENSE RÉGÉSZETI MŰHELY ÉS TÁRHÁZ**

**A magyar régészet napja** - 10.00 Savaria a föld alatt – séta az OTP bankfiók alatti kiállítótérben
*Regisztráció szükséges: 06 94/501-709; iseumsavariense@gmail.com;*
16.00 Savaria a föld alatt – séta az OTP bankfiók alatti kiállítótérben
*Regisztráció szükséges: 06 94/501-709; iseumsavariense@gmail.com;*
17.00 Hogyan készül a várostörténeti atlasz? – kerekasztal-beszélgetés
A Magyar Várostörténeti Atlasz – amely az Európai Történeti Városatlasz kiadványsorozat része – a magyar városok térbeli fejlődését kívánja bemutatni. Ennek érdekében történeti és szerkesztett térképek, valamint a hozzájuk kapcsolódó tanulmányok és adattár segítségével képet vázol fel az adott település térszerkezetéről, utcahálózatáról, főbb középületeinek és közterületeinek elhelyezkedéséről, és mindezen jellemzők időbeli változásairól. A 2004-től futó projekt keretében eddig nyolc kötet készült el: Buda I. (1686-ig), Kecskemét, Sátoraljaújhely, Sopron, Buda II. (1686–1848), Kőszeg, Pécs, Szeged. 2021-től Szombathelyen is megkezdődött az előkészítő fázis. A beszélgetés a műhelymunka folyamatába, annak érdekes részleteibe enged bepillantást.
A sorozatról bővebben lásd: https://www.varosatlasz.hu/hu/
Dr. Kiss Gábor és Sosztarits Ottó régészekkel Mayer László, a Vasi Szemle főszerkesztője beszélget.
A rendezvény a Közösségek Hete keretében valósul meg.

 **MÁJUS 27-29.**

**WEÖRES SÁNDOR SZÍNHÁZ**

**„A teljesség felé”- FESZTIVÁL**

**05.27. péntek**

18:00 Stekovics Gáspár festőművész és fotográfus kiállítása – aula, regisztrációhoz kötött

19:00 Nagyvárosi bujdosó – az Ungaresca Táncegyüttes előadása – színházterem, 1.500 Ft

**05.28. szombat**

17:00 Szombathelyi Thália - Az Életünk folyóirat kiadványának bemutatója Kovács Ágnes közreműködésével, együttműködő partner a Berzsenyi Dániel Megyei Hatókörű Könyvtár – stúdió, regisztrációhoz kötött

19:00 Nyolcvan hang a Föld körül - Bozsodi Quartett koncertje, vendég Szabó Tibor – színházterem, 1.900 Ft

20:30 Lamantin Klub - Borbély Műhely koncert – Márkus Emília kamaraterem 1.900 Ft

**05.29. vasárnap**

15:00 FÉNYÚT zenés utazás Pilinszky János meséi alapján - Újhelyi Kinga Jászai Mari-díjas színésznő családi koncertje – Márkus Emília kamaraterem, 1.000 Ft

17:00 Dr. Phd. Fűzfa Balázs irodalomtörténeti előadása Weöres Sándorról – stúdió, regisztrációhoz kötött

19:00 Holdbeli csónakos-díj Gálaműsor – közreműködik az ISIS Big Band és a Weöres Sándor Színház társulata – színházterem, jótékonysági esemény

**MÁJUS 28. 14:00**

**SZOMBATHELYI KÉPTÁR**

Tárlatvezetés A szombathelyi textilbiennálék és textiltriennálék 50 éve című kiállításban

Tárlatvezető: Cebula Anna művészettörténész, igazgató

15.00 Találkozó és kötetlen beszélgetés a kiállító művészekkel

 A kiállítás a Nemzeti Kulturális Alap támogatásával valósult meg.

**MÁJUS 28. 15:00-21:00**

**VASI SKANZEN**

miniTEPSI Fesztivál

KULTURÁLIS PROGRAMOK
15.00 A füstöskonyhától a sparheltig – rendhagyó tárlatvezetés a falu házaiban – Nagy Endre muzeológus
15.30 „Népek körtáncai” - Víztorony KRESZ Park Kulturális és Sport Egyesület – a Közösségek Hete keretében
16.00 Királyok könyve - Történetek Szent Lászlóról - a Mesebolt Bábszínház műsora
16.30 Ringató foglalkozás Lezsákné Szekszárdi Zsuzsanna vezetésével
17.00 Mozdulj rá! - jógaoktatás Király Orsolya Borókával
17.45 „Népek körtáncai” - Víztorony KRESZ Park Kulturális és Sport Egyesület – a Közösségek Hete keretében
18.00 Akusztikus zenei workshop kicsiknek és nagyoknak
19.00 Zuboly koncert
20.00 „Kannával, hegedűvel” - Mészáros Szabolcs és Horváth Dudu Dániel koncertje a tűz mellett
GASZTRONÓMIAI PROGRAMOK
15.00 Főzőverseny az Aranykorúak Sport Egyesülete szervezésében
16.00 Hogyan készül? Egy tradicionális magyar étel változatai Főzőtanfolyam a Víztorony KRESZ Park Kulturális és Sport Egyesület tagjaival - a Közösségek Hete keretében

16.30 Egészséges uzsonna - Király Orsolya Boróka bemutatója
17.30 Kemencés különlegességek- Soós József pékmester
18.00 Házi kert, mint erőforrás - Hutflesz Mihály előadása
18.30 Főzőverseny eredményhirdetése
KÉZMŰVES BEMUTATÓK ÉS FOGLALKOZÁSOK 15.00 -20.00 - • Kis tepsi készítése a fazekasműhelyben - Udvardi Balázs fazekasmester
• Csipkeverés - A „pókolás” technikája - Höveji Csipke Egyesület Szombathelyi Tagozata
• Fa- és szarufaragás - Gueth Lajos népi iparművész
• Készítsd el magad! Mire jó a bőr? – kézműves foglalkozás
• Rafinéria a konyhában - játékos foglalkozások

**MÁJUS 29. 15:00**

**Agora-MSH**

Városi Gyereknap

**JÚNIUS 02. 16:00**

**SAVARIA MÚZEUM**

**Tisztelgés a Chernel család előtt - tudományos előadóülés -** A Chernel család tagjainak tevékenysége nemcsak Nyugat-Magyarország vonatkozásában volt meghatározó, de nemzetközi léptékben mérve is elismerést vívott ki. Chernel Kálmán Kőszeg és környéke leírásában a városmonográfiák hagyományait követve foglalta össze kora ismeretanyagát. A fiú, Chernel István az európai madarászat, a muzeológia és természetvédelem terén olyan új elveket fektetett le, amelyek napjainkig hatással vannak gondolkodásmódunkra.
A tudományos ülés előadói a két Chernel munkásságát és Vas megye madárvilágának változását mutatják be.

**JÚNIUS 3-4-5.**

**BRENNER JÁNOS ÁLTALÁNOS ISKOLA ÉS GIMNÁZIUM/AGORA-SAVARIA FILMSZÍNHÁZ**

**Lélek Fesztivál**

A pünkösd alkalmából szervezett fesztiválon valóban fiatalosan ünnepelhetjük és kérhetjük a Szentlélek kiáradását.

Meghívottak/előadók: Pintér Béla, Melega Juli, Csiszér László, Lackfi János, költő, Tapolyai Emőke, pszichológus, dr. Székely János megyéspüspök, Gájer László atya.

**JÚNIUS 4. 11:00**

**AGORA-MSH TERASZ**

**KOPRIVE ÉS CSORBA LÓCI**

A Koprive zenekar és Csorba Lóci barátsága egy újabb szombathelyi koncertben ölt testet. Lócinál senki nem táncol jobban, a Kopivés fiúknál meg senki nem tamburázik jobban. Fergeteges élmény várható!

*A program a Tér-Zene Program Szombathelyen című támogatás keretében valósul meg*

**JÚNIUS 7-10. 17:00- 18:30**

**TOURINFORM IRODA**

**ZENÉLŐ TOURINFORM**

A Csoportos Zeneoktatásért Egyesület örömzenéje várja hétköznaponként a Fő tér kapujában a Szombathelyre érkező turistákat és a zenekedvelő helyieket.

06.07.

* 17:00-17:45 Corda Quattro Ukulele band
* 17:45-18:30 Capito Gitárklub III./1.

06.08

* 17:00-17:45 SMALLS - Gyermekműsor 1.
* 17:45-18:30 Capito Gitárklub II.

06.09.

* 17:00-17:45 Corda Quattro Ukulele band
* 17:45-18.30 Capito Gitárklub III./2.

06.10.

* 17.00-17.45 SMALLS - Gyermekműsor 2.
* 17.45-18.30 Capito Gitárklub IV.

**JÚNIUS 11. 15:00**

**ISEUM SAVARIENSE RÉGÉSZETI MŰHELY ÉS TÁRHÁZ**

**Hic et nunc - Teutanus és a hely szentsége a rómaiaknál - ingyenes tárlatvezetés -**  1984 tavaszán szenzációs leletről tudósított a sajtó: Bölcskénél mederkotrás során római oltárok sokasága került elő a Dunából. Valamennyit Jupiter Teutánausnak, egy addig alig ismert bennszülött istenségnek szentelték. A több évig tartó kutatás és feldolgozás eredményeként kiderült, hogy a több, mint negyven feliratos oltár mindegyike Aquincumból, feltehetően az eraviscus kelták szent hegyéről a Gellérthegyről (Mons Teutanus) származik és a rajta szereplő június 11.-i dátum pedig az istenség ünnepét, a régi, Julius Caesar szerinti naptár nyári napéjegyenlőségét jelöli. Tárlatvezető: Sosztarits Ottó régész

**JÚNIUS 14-17.17:00- 18:30**

**TOURINFORM IRODA**

**ZENÉLŐ TOURINFORM**

A Csoportos Zeneoktatásért Egyesület örömzenéje várja hétköznaponként a Fő tér kapujában a Szombathelyre érkező turistákat és a zenekedvelő helyieket.

**JÚNIUS 16-17.**

**RÁKÓCZI F. UTCA / FŐ TÉR**

**Bloomsday**

**JÚNIUS 16-19.**

**EGYHÁZMEGYEI KOLLÉGIUM/ROMKERT/FŐ TÉR**

**Életforrás családi fesztivál és kirakodóvásár**

**06.16. 19:00 „Az igazat mondd, ne csak a valódit” Eperjes Károly estje**
Egyházmegyei Kollégium Jegyek online a jegy.hu oldalon, valamint a Castellum teaházban.

**06.17. 18:00 Soltis Lajos Színház előadása** Egyházmegyei Kollégium
Szerencsés Mária - avagy "Való igaz csudálatos história ama dömölki Koptik Odó apátról, ki Szűz Mária segedelmével egy dunántúli kis mocsárból szép keresztény várost emelt vala"

Jegyek online a jegy.hu oldalon, valamint a Castellum teaházban.

**06. 17. 20.00 R-GO koncert -Fő tér**

**06.18-19-én** a Romkertben gyermek és családi koncertek, színházi előadások; Petronelli batyus szabadtéri színházi előadás, Tarisznyások együttes, Kalimpa Színház, Szekszárdi Zsuzsanna és Danci Mónika Ringató foglakozása

**06.18-19-én** Fő tér: családi-csapat főzőverseny, Bolondok Aranya, Bujtás Ervin, Horváth Meggie, Kale Lulugyi, Take a Way Band

**06.19. 20:00 Dés László koncert – Fő tér**

**JÚNIUS 17. 9:00- 22:00**

**FŐ TÉR**

**TFA-FCC - A legerősebb tűzoltók nemzetközi versenye**

A TFA (Toughest Firefighter Alive) indulói negyedszer mérik össze erejüket Vas megyében, az idén Szombathely Főterén állnak rajthoz. A feladatok egy részét a Firefighter Combat Challenge teszi ki, amelynek során egy speciális akadálypályán kell időre végigmenniük a jelentkezőknek, mindezt légzőkészülékben. A második pályán igazi erőfeladatokkal kell a legkülönbözőbb helyzetekben megküzdeniük a tűzoltóknak.

A versenyt idén is kísérőprogramok, szakmai bemutatók, családi és gyermekprogramok, valamint ingyenes koncertek teszik színesebbé.

A versenyt követően fellép:

Szombathelyi Kötélugró Klub

Tűzmadarak

Katasztrófavédelem Központi Zenekara

LGT Tribute emlékzenekar

R-GO

**JÚNIUS 18. 11.00**

**AGORA-MSH TERASZ**

**KONTRASZTOK** - Bálint Natália operaénekes és Alekszejev Jevgenyij zongoraművész hangversenye

Klasszikus és modern, kelet és nyugat, reményteljes és vészjósló, vallásos és profán, végletek és árnyalatok. A magyar mezzoszoprán és az orosz-ukrán zongoraművész bázisa a németországi Stuttgart, de egyedülállóan széles repertoárjukkal rendszeresen lépnek fel Európa és Ázsia országaiban. Szombathelyi koncertjük is izgalmas programot ígér, benne Antonio Vivaldi, Richard Wagner, Liszt Ferenc, Pjotr Iljics Csajkovszkij, Richard Strauss, Benjamin Britten, Alekszandr Porfirjevics Borogyin, George Bizet, Bartók Béla remekműveivel. Bálint Natália hét nyelven fog énekelni: a műdalok, népdalfeldolgozások mellett áriákat hallhatnak a Carmen, az Igor herceg és a Lukrécia meggyalázása című operákból. A koncert végén a pop/rock műfajából is felcsendül néhány dal, köztük az ezen a napon 80. születésnapját ünneplő Paul McCartney szerzeménye is.

**JÚNIUS 18. 14:00**

**Smidt Múzeum**

A fürdőkultúra emlékei - válogatás a Smidt Múzeum gyűjteményéből - ingyenes előadás

A hajdani Pannónia területén a rómaiak által épített fürdők (Aquincum, Balaton-felvidék) a társasági élet központjai voltak. A későbbi korokban az ásványos vizek, a meleg hévizek és a gyógyító források mellé kórházak és kolostorok épültek. Aztán jöttek a törökök, akik kifinomult fürdőkultúrát hoztak magukkal. A Monarchia területén a 19. század végén csaknem 800 fürdőhelyet tartottak számon, az elegáns kivitelezéstől a falusi fürdőkig sokféle adottsággal és eltérő kínálattal. A legpompásabbak között volt Harkány, Hévíz, Herkulesfürdő és Tusnádfürdő, de több budapesti fürdő is. Az élénk fürdőkultúra beszédes bizonyítékai a múzeumban őrzött képes levelezőlapok sokasága vagy a fürdőhelyekről származó emlékpoharak változatossága. A fürdőhelyek, nyaralóhelyek, gyógyvizes fürdővárosok hangulatát a "boldog békeidőkből" viseleti tárgyak is felidézik, mint egy-egy szép napernyő, szalmakalap és fürdőruha.

Tárlatvezető, előadó: Szommer Ildikó, a Szent Márton Intézet vezetője.

**JÚNIUS 18. 15:30**

**Járdányi Paulovics István Romkert**

**Híres rómaiak Savariában I.: Marcus Aurelius, a filozófus-császár - ingyenes tárlatvezetés**

Az időszámitásunk szerinti 160-as években kirobbant markomann-quad háború súlyos megrázkódtatást jelentett úgy Pannoniának, mint a római birodalom egészének. Marcus Aurelius és Lucius Verus társcsászároknak kellett személyesen – legióik élén – a birodalom északi határainak védelmére kelniük. Bár erre vonatkozó pontos adatunk nincsen, a rekonstruálható ill. feltételezhető császári itineráriumok alapján Marcus Aurelius a válság évei alatt akár többször is megfordulhatott Savariában. Az előadás a császár személyiségét és életútját, a markomann háború világát, az uralkodó által képviselt sztoikus filozófiát, valamint azt a máig vitatott kérdést kívánja körüljárni, hogy milyen mértékben érinthették a II. századi Savariát a barbár betörések pusztításai. A sétát vezeti: Simon Gábor tárlatvezető.

**JÚNIUS 19. 14:00**

**Szombathelyi Képtár**

Amikor egy textilművész szál helyett dróttal dolgozik - ingyenes tárlatvezetés

T. Doromby Mária Ferenczy Noémi-díjas textilművész 1976-ban a Magyar Iparművészeti Főiskola textilfestő, texilnyomó szakán szerzett diplomát. 2009 óta a Budapesti Metropolitan Egyetem Alkalmazott Művészeti Intézetének docense. Számos országos és nemzetközi díj birtokosa. 1988-ban úgy döntött, hogy gondolatainak kifejezéséhez a textiltől idegen nyersanyagot keres, melyet szálként szeretne felhasználni, de olyan szálként, amely nem merev, ugyanakkor tartása van. Így jutott el a drótszálig. A drót, amelyet a történelemben a páncélzat alá felvett sodronyinghez is használtak, most az autonóm „textil” mű megszületéséhez járul hozzá. Tárlatvezető: Cebula Anna művészettörténész, igazgató.

**15:30 Schrammel-gyűjtemény**

Ki vagy te, Minotaurosz? - ingyenes tárlatvezetés

Schrammel Imre egyik meghatározó műtárgycsoportjának fő alakja a bikafejű férfi, a Minotaurosz. Az állandó kiállításban több mitológiai alakkal, egyszerű halandó lányokkal vagy éppen egyedül találjuk kőcserépből és porcelánból megmintázva. A klasszikus krétai mondakör ikonikus alakja Schrammel Imrénél más szerepbe kerül - a férfi-nő kapcsolat halvány egymásra rezdülésétől egészen a kiábrándulásig, az egyedül lét, a haldoklás mozzanatáig széles skálát mutat be. A tárlatvezetés a figurák elsődleges megjelenésén túl az apró részletekben rejlő mélyebb értelmezési lehetőségekre is megpróbál rávilágítani. Tárlatvezető: Czenki Zsuzsanna ált. igazgatóhelyettes.

**JÚNIUS 20-22. 17:00- 18:30**

**TOURINFORM IRODA**

**ZENÉLŐ TOURINFORM**

A Csoportos Zeneoktatásért Egyesület örömzenéje várja hétköznaponként a Fő tér kapujában a Szombathelyre érkező turistákat és a zenekedvelő helyieket.

**JÚNIUS 22. 19:00**

**Agora-MSH TERASZ**

**Szerda Esti Akusztik: Diabolus In Musica koncert**

A Diabolus In Musica az Ørdøg akusztikus féltestvére, amely azonban sem tagságában, sem műsorában nem ugyanaz, mint a Fonogram díjas anyazenekar. A két akusztikus gitárra, két énekre és hegedűre hangszerelt torzító nélküli metálzene mögül a 20. és 21. századi irodalom is kikacsint, József Attilától Weöresen, Örkényen és Bob Dylanen át Varró Daniig és Cserna-Szabó Andrásig, de ijedtségre semmi ok, ez nem megzenésített verseket jelent. Hogy ezzel szemben mit, az kiderül június 22-én az AGORA-ban. Ahogy a zenekar mondja: „Ørdøg-dalok és más dalok, olyanok, amiket máskor másképp játszunk, és olyanok, amiket máskor nem játszunk sehogy.”

Jegyek elővételben az AGORA – Jegyirodában (Március 15. tér 5., Tel.: 20/502-9351, nyitvatartás: H–P 9.00–17.00 és Szo 9.00–13.00) válthatók, valamint online a [jegy.agorasavaria.hu](http://jegy.agorasavaria.hu/) oldalon és a koncert előtt a helyszínen.

Jegyár: 2000 Ft, Szent Márton kedvezménnyel: 1700 Ft. A Szent Márton-kártya kedvezmény csak az ELŐVÉTELBEN, személyesen a jegyirodában megvásárolt jegyek esetén érvényesíthető.

**JÚNIUS 24-25.**

**Csónakázótó környéke**

Szentivánéji vigasságok

**JÚNIUS 25.**

**Savaria Múzeum/ Smidt Múzeum/ Iseum Savariense Régészeti Műhely és Tárház/Szombathelyi Képtár/ Schrammel-gyűjtemény**

Múzeumok éjszakája

**15:00 Ingyenes tárlatvezetés Vasi Skanzen**

**JÚNIUS 26 - JÚLIUS 02.**

**Weöres Sándor Színház**

Lamantin Jazzfesztivál és improvizatív zenei tábor

**JÚLIUS 01. 19:00**

**VÁROSHÁZA TERASZ**

Török Ádám és a Mini Akusztik Trió – Legendák Bartóktól a Kereszteslovagig!

Vendég: Holdosi Attila és Nagy Bakonyi Boglárka

Jelen korunk egyik legjobb rock-blues fuvolistája, énekese, dal- és szövegírója, zenei szervezője Török Ádám, a műfaj hazai ősmotorja, egyik kiemelkedő egyénisége 71 éves és 51 éve van a színpadon. Pályafutása során a stílus szinte minden fontos hazai eseményénél előtérben volt. Életműve bizonyítja, hogy szövegei, előadói stílusa, zenei ötletei, a közönség szeretete és a benne élő, szűnni nem akaró zenei őstűz, spirituális erő, nem csak saját korosztályára, de a mai huszonévesekre is hatással van. Ádám zenéje üzenet, híd és kapcsolat az utána jövő generációknak. A Mini Akusztik Trió: Kézdy Luca – hegedű, Török Ádám – fuvola, ének, Papp Gyula – zongora, orgona, vokál

**JÚLIUS 01-02. 21.00 és 23.00**

Emlékmű domb

**„A dal ugyanaz marad” - Zenés kertmozi az Emlékmű dombon**

Tematikus sorozat klasszikus koncertfilmekből, zenés filmekből és magyar filmvígjátékokból.

Tervezett filmek: Mamma mia 1., Mamma mia 2., Jézus Krisztus Szupersztár, Hair, István, a király, Pink Floyd – A fal

**JÚLIUS 2-3.**

**BELVÁROS**

**Utcaművészeti Fesztivál**

Júliusban újra ellepik a helyi zenészek, művészek, táncosok és kézművesek Szombathely belvárosát. A két napos rendezvény alatt most is mindenféle zenei/művészeti stílus kedvelője megtalálhatja a saját kis „szigetét”. Idén ráadásul a StreetartFeszt új helyszínnel is bővül. Az aluljáróban kifejezetten az underground kultúra szerelmeseit várjuk. Az idei év közösségi-képzőművészeti akciója egy köztéri szemétszobor felépítése lesz, ami az újrahasznosítás jegyében, helyi művészek koordinálásával készül el. Ezenkívül lesz élő fotóstúdió a Fő téren, irodalmi-rejtekhely, kapualj-kiállítások és különleges finomságok, amit a szombathelyi vendéglátósok álmodnak meg.

**JÚLIUS 03. 15:00**

**Savaria Múzeum**

**"Polizoikum" - Ahová lépek, kő terem - ingyenes tárlatvezetés A** Savaria Múzeum állandó kiállításának legelején, valóban minden lépésünknél újabb és újabb kőzet, ásvány és kövület látványa tárul fel előttünk. Ha belegondolunk, ezek a hétköznapinak vélt „kövek”, évmilliók megannyi emlékét, eseményét őrizték meg számunkra, mert már Földünk keletkezésénél – 4.6 milliárd éve is jelen voltak, csak más-más formában. Az ember – a maga párezer éves időszámításával – ezt aligha foghatja fel! Viszont ezek a néha jellegtelennek tűnő, többnyire szürke, egyszínű emlékek segítenek nekünk megtudni, milyen földtani folyamatok és milyen hatalmas erők munkája alakította ki ma ismert környezetünket. Ilyen például a cáki konglomerátum, ami a Kőszegi-hegység korának meghatározását segítette elő. Míg más „kövek”, kövületek, ősmaradványokat és lenyomatokat őriztek meg számunkra, hogy képet alkothassunk az egykoron itt előforduló növény- és állatvilágról. Ezek közül a legszebbek, egy opálosodott fatörzs, mely egy mocsárfenyő maradványa, valamint egy, az Anancus nemzetségbe tartozó őselefánt nagyon jó állapotban megőrződött állkapcsa és agyara! Tárlatvezető: Erdő Ádám muzeológus.

**JÚLIUS 07. 17:00**

**Schrammel-gyűjtemény**

**Tóth István emlékkiállítás** (megtekinthető: 2022. augusztus 21-ig) - kiállításmegnyitó Szombathelyen sokszor hangzik el Rumi Rajki István szobrászművész neve és közben a város másik kiváló szobrászművészéről, Tóth Istvánról ritkán esik szó. Tóth István emblematikus alkotásai közé tartozik a többi között Szombathelyen Szily János és Horváth Boldizsár szobra, valamint a székesegyházban lévő Szent Márton-herma. Sárváron pedig az első világháború áldozataira emlékező huszárszobor az ő munkája.
A Savaria Múzeum Történettudományi Osztályának gyűjteményében fellelhető műveiből a Képtár rendezésében nyílik kamarakiállítás az Éva-malomban.

**JÚLIUS 08. 19.00**

**VÁROSHÁZA TERASZ**

**The Bits** – No1’ Beatles emlékzenekar! Vendég: Alterego zenekar

Ki ne ismerné a **Beatlest**? A zenekar, mely a 60-as években beírta magát a történelembe és gyökeresen megváltoztatta a könnyűzenét.

A The Bits (Hungarian Beatles Supergroup) - **Beatles emlékzenekar** azért alakult meg, hogy színpadra vigye **élőben, koncert-szerűen** ezeket a dalokat **eredeti nyelven**, ragaszkodva a zenei alapokhoz.  A zenekart alkotó négy zenész jól ismert budapesti blues és Angolszász-vonulatú zenekarok frontemberei, akik számtalanszor megfordultak **Nyugat-európai színpadokon és a tengeren túlon** is. A tagok Beatles szeretete, tapasztalata és zene iránti alázata garantálja a profi megszólalást és az ebből következő jó hangulat maradandó élményt szerez az őket hallgató fiataloknak és örökifjaknak.

A zenekar tagjai: Derecskei Zsolt, Bakó Balázs, Iliás Ádám és Szabó Gergely.

**JÚLIUS 09.**

**CSÓNAKÁZÓTÓ KÖRNYÉKE**

VASI VASEMBER - triatlonverseny

Egy amerikai verseny – egy film – egy gondolat. Így kezdődött a Vasi Vasember története. Az ötletgazda talán maga sem gondolta, hogy olyan sportolási formát hoz Szombathelyre, amelynek történelemkönyvébe 2022-ben már a 38. fejezetet írjuk. A magyarországi triatlonversenyek bölcsője, a sportág legelső hazai helyszíne különleges atmoszférával, gyönyörű környezetben várja azokat, aki próbára akarják tenni kitartásukat és akaraterejüket.

**JÚLIUS 10.**

**Vasi Skanzen**

**"Csizma az asztalon, cipész a kaptafánál" - Lábbelik a 18-19. századi faluhelyen - ingyenes tárlatvezetés**

**Szombathelyi Képtár**

**14:00 Absztrakt tájakon - ingyenes tárlatvezetés**

2021 októberében nyílt meg a Szombathelyi Képtár új állandó kiállítása, mely nem csak, hogy figyelembe vette a művészettörténet új kutatási eredményeit, de helyet kaptak benne a kortárs magyar művészet emblematikus és közkedvelt alkotásai is. Mondhatni csemegézés volt a Képtár több, mint hatezer darabos Képzőművészeti gyűjteményéből. Tárlatvezetésünk témája az állandó kiállításhoz kapcsolódik: részben az intézmény és a Képzőművészeti gyűjtemény történetéről, karakteréről, gyűjtési koncepciójáról tudhatnak meg titkokat, részben Bartha László festőművész Jeges Balaton című munkájával ismerkedhetnek meg. Honnan a Balaton szeretete, és miért különleges ábrázolása ez a "magyart tengernek”? Tárlatvezető: Mácsadi Orsolya művészettörténész.

**15:30 Schrammel-gyűjtemény**

Állatfigurák Schrammel Imre művészetében - ingyenes tárlatvezetés

Már a főiskolai évek alatt feltűnt mesterének, Borsos Miklósnak, hogy Schrammel Imre kivételes tehetséggel tudja megragadni az állatok karakterét. Legelső ilyen szobra az 1950-es évek közepén egy kopasz kiscsirke volt, ami az életművet bemutató kiállításban Kamaszcsirke címen szerepel. A robosztus betontömegekben tobzódó szocreál felfogás időszakában egy ilyen kis méretű (életnagyságú) szobor finoman szólva is meghökkentően hatott, és mutatja a művész saját útját járó, öntörvényű látásmódját.
A tematikus csoportokba rendezett kiállításban külön szekciót kapnak az állatszobrok. Groteszk, humoros, emberi tulajdonságokkal felruházott majomábrázolások között láthatunk madárral játszadozó macskát, a házi kedvencet megformáló Cselló nevű tacskót, lemezvágó ollóból applikált csőrű varjat, melyek személyes élmények, érzelmek nyomán születtek.
Schrammel Imre szavai szerint: " Nekem soha nem okozott gondot egy állat karaktere. Meg tudtam formálni. Viszont a növendékek tőlem kérdezték, hogy ezt ők hogy tudnák. Soha nem tudtam tanácsot adni, hogy ezt hogy lehet. Nem tudtam, és ma sem tudom megmondani." Tárlatvezető: Kékesi Gábor szobrászművész

**JÚLIUS 13. 19:00**

**Agora-MSH TERASZ**

**Szerda Esti Akusztik**: **Felső tízezer koncert**

A Felső Tízezer 2015-ben alakult Sallai László, a Szabó Benedek és a Galaxisok tagjának kezdeményezésére, aki később az együttes dalszerzője és frontembere lett. A Korándi Dávid gitárossal alkotott duóhoz kis idő múlva csatlakozott a Mayberian Sanskülottsból ismert Balogh Gallusz basszusgitáros, valamint Hromkó István dobos, aki szintén a Mayberian Sanskülotts tagja. 2015 októberében a Normafa Records gondozásában jelent meg első albumuk.

Jegyek elővételben az AGORA – Jegyirodában (Március 15. tér 5., Tel.: 20/502-9351, nyitvatartás: H–P 9.00–17.00 és Szo 9.00–13.00) válthatók, valamint online a [jegy.agorasavaria.hu](http://jegy.agorasavaria.hu/) oldalon és a koncert előtt a helyszínen.

Jegyár: 2000 Ft, Szent Márton kedvezménnyel: 1700 Ft. A Szent Márton-kártya kedvezmény csak az ELŐVÉTELBEN, személyesen a jegyirodában megvásárolt jegyek esetén érvényesíthető.

**JÚLIUS 16. 14:00**

**SMIDT MÚZEUM**

**Nőalakok a Smidt Múzeum állandó kiállításában - ingyenes tárlatvezetés**

Elsőre talán nem is gondolnánk, hogy a Smidt Múzeum termeiben mennyi érdekes, különleges és egyedi történettel rendelkező nőalak fedezhető fel. Vannak köztük ismertebbek, és olyanok is, akiknek a történetét eddig még homály fedte. Bár a kiállításban a legtöbb nőalak festményen jelenik meg, különböző típusú tárgyakon is fellelhetőek. Vajon melyek ezek a tárgyak és hol rejtőznek a kiállításban? Tárlatvezető: Novák Fanni múzeumpedagógus.

**15: 30**

**JÁRDÁNYI PAULOVICS ISTVÁN ROMKERT**

**Nimfák a medencében: a római fürdőkultúra emlékei a Romkertben - ingyenes tárlatvezetés** Ha rómaiak, akkor fürdők: a fürdőkultúra a római civilizáció valóságos védjegye volt, mely egyes kutatók szerint még a barbár népek romanizálását is nagy mértékben elősegítette. Természetesen a Romkert sem nélkülözi a római közfürdőt, melyhez – mint az a római birodalomban számos helyen megfigyelhető – itt is egy ún. nymphaeum csatlakozott. Az antikvitás irodalmából vett szemelvényekkel színesített, rövid kultúrtörténeti áttekintés keretében szó esik a mitológiából ismert nymphákról, a fürdőépítés alapelveiről, a hypocaustumos fűtésről, a római kori fürdőzési szokásokról és persze arról a sokakat nyugtalanító kérdésről, hogy vajon lehetett-e egy fürdőben strigilist kapni – apudobaliáról nem is beszélve. A sétát vezeti: Simon Gábor.

**JÚLIUS 16. 15:00**

**Víztorony családi program**

Izgalmas családi délutánra hívjuk Szombathely apraját és nagyját a megújult Octopus Víztoronyba. KRESZ verseny, sportbemutatók, gyermekvetélkedő, buborékparty és még sok más szórakoztató és élménydús program kínál önfeledt kikapcsolódást a Brenner park árnyas fái alatt. Fellép az Aranykapu Zenekar, a nap végén pedig a Boglya Zenekar perdít táncra kicsiket és nagyokat egyaránt!

**JÚLIUS 16. 20:00**

**FERENCESKERT TÖRTÉNELMI TÉMAPARK**

**Ferences Lounge – piknikkoncert a Merry Go Round akusztikus duóval**

Egy igazi nyáresti lazulós, borozós, finomságokat kóstolgatós, babzsákokon üldögélős koncert a 2011-ben alakult Merry Go Round Duo, azaz Hajdú Anett és Bokor Ádám közreműködésével. Fő profiljuk az igényes lounge zene összekomponálása híres, örökzöld vagy éppen mai slágerekkel.  Műsorukban Gershwintől Bruno Marsig, mindenféle stílusú dal megtalálható. A koncert végén, ha az égbolt tiszta, még a csillagokat is „lehozzuk” az égből. A koncert belépős, de jegy ára teljes mértékben „lefogyasztható”.

**JÚLIUS 22. 19:00**

**VÁROSHÁZA TERASZ**

**Kellene Kis Kert koncert** – Funky, gipsy, népzenei talpalávaló - Vendég: Dorkacoustic

A szombathelyi zenekar magja 2016. táján alakult. Egy hegedű és egy cajon duója kezdte el azt a zenei felfedezést, ami később – megőrizve az erős improvizatív jelleget kvartetté bővült egy gitárral és egy nagybőgővel. A frontember hegedűjátékában ötvözi a népzenét, a ritmikus brácsajátékot, a manouche jazzt és a komolyzenét is. Három zenésztársa az ő zenei ötleteitől megihletődve öltözteti tovább a dalokat. A végeredmény egy jó kis funky, gipsy, népzenei, acid jazz talpalávaló. A zenekar a 2020-as Veszprémi Utcazene Fesztivál győztese és az Öröm a Zene Tehetségkutató Év felfedezettje díj nyertese.

Tagok: Horváth „Dudu” Dániel – hegedű, ének, Kulhay András – gitár, Török Olivér- nagybőgő, Mészáros Szabolcs – ütőhangszerek

**JÚLIUS 22-23.**

**KALANDVÁROS JÁTÉKPARK**

**20 éves a Kalandváros**

**JÚLIUS 22-23. 21:00 és 23:00**

**EMLÉKMŰ DOMB**

„A dal ugyanaz marad” - Zenés kertmozi az Emlékmű dombon

**JÚLIUS 23. 15:00**

**ISEUM SAVARIENSE RÉGÉSZETI MŰHELY ÉS TÁRHÁZ**

**Csörgésére megáradt a Nílus - Az egyiptomi újév - ingyenes tárlatvezetés**  Egyiptom határát július második felében érte el az a hatalmas árhullám, amely Afrika belsejéből indult és a nyári nagy esőzések révén termékeny iszappal és az elragadott zöldnövényzetből álló lombtrágyával termékenyítette meg minden évben Egyiptom földjét. Az áradást hitük szerint Isis istennő, a Természet Anyja, az egyiptomi panteon legfontosabb női istensége idézte elő csörgőjének, a sistrumnak megrázásával. Az áradás megindulása hatalmas ünneppé vált: ez volt ugyanis az egyiptomi újév napja, amely a mai kalendárium szerint általában július 20-ra vagy a környező napokra volt tehető. Tárlatvezető: Nagy Diána.

**JÚLIUS 29. 19:00**

**VÁROSHÁZA TERASZ**

**Savaria Rézfúvós Együttes** koncertje- Vendég: Mágikus Mintha Akusztik

A Savaria Rézfúvós Együttes a Savaria Szimfonikus Zenekar hivatalos együttese.
Egyedi hangzásvilágukat megalapozta a több évtizedes múlt hagyományaihoz való hűség ötvözése az új utakat kereső fiatalos lendülettel. Repertoárjuk a reneszánsz kor zenéjétöl napjaink könnyűzenéjéig számos stílust és műfajt átölel. Nyitottak minden stílus felé, a klasszikus zenétől az operetten és a filmzenéken túl szívesen játszák a mai kor könnyűzenei slágereit is. Magyarországi koncerttermek mellett Európa számos országának hangversenytermeiben megfordultak.

Az együttes tagjai: Németh Imre, Ujhelyi Péter, Kovács Róbert, Juhász Tibor, Szentgyörgyvári Tibor, Gazdag János.

**A koncertek ingyenesek! A férőhelyek száma limitált, ezért a koncertekre regisztrálni e-mailben a****teraszkoncert@szombathely.hu****címen 2022. június 13. után lehet.**

**JÚLIUS 30. 15:00**

**CSÓNAKÁZÓTÓ - SZIGET**

**KALANDSZIGET - családi program**

Mi is lehetne jobb helyszín egy családi délutánhoz, mint a Csónakázó tó szigete?
Színes, nyári programokkal készülünk a szombathelyi családoknak egy vidám és játékos délutánon, melyen kicsik és nagyok egyaránt megtalálják a kedvüknek megfelelő elfoglaltságot. Babaszőnyeg, bábszínház, társasjáték, koncert, és civil egyesületek várják a kikapcsolódni vágyókat.

**AUGUSZTUS 5. 19.30**

**TÖRTÉNELMI TÉMAPARK**

**HOT JAZZ BAND koncert**

Az immáron 37 éves Hot Jazz Band annak a csodálatos zenei világnak a képviselője, melyet jazz-korszaknak nevezünk. Az 1920-as, '30-as, '40-es évek népszerű melódiái kelnek életre korhű tolmácsolásukban. Hazai koncertjeiken az ugyanebből az időszakból származó magyar szerzemények képezik műsoruk gerincét. Ez a zene olyan csillagokat idéz meg, mint Karády Katalin, Jávor Pál, Kabos Gyula, Latabár Kálmán, Louis Armstrong, Benny Goodman, Bing Crosby és olyan komponistákat, mint Seress Rezső, Márkus Alfréd, Fényes Szabolcs, George Gershwin, Duke Ellington.

**AUGUSZTUS 06. 14:00**

**SMIDT MÚZEUM**

**Kávéházak a múlt századelő Szombathelyén - ingyenes előadás**

 A 19. század végétől Szombathelyen a cukrászdák és kávéházak a társasági élet fontos helyszínei voltak, ahol a városi polgárság kikapcsolódott, beszélgethetett, szórakozhatott. A Smidt Múzeum Egy szelet Szombathely című időszaki kiállítása ebbe a miliőbe enged bepillantást. Megtudhatják, hol működtek egykor kávéházak és cukrászdák Szombathelyen, milyen volt a berendezésük, hogy nézett ki egy cukrászműhely, milyen tárgyakat használtak a cukrászok a sütemények elkészítéséhez. Tartson velünk egy „édes” időutazásra a dualizmus korába!
Előadó: dr. Hollerné Mecséri Annamária történész, intézményvezető.

**15:30**

JÁRDÁNYI PAULOVICS ISTVÁN ROMKERT

Híres rómaiak Savariában II.: Nagy Constantinus, a keresztény (?) császár - ingyenes tárlatvezetés

A Codex Theodosianus alapján tudható: 322 nyarán I. Constantinus – akit a hálás keresztény történetírás a „nagy” jelzővel tisztelt meg – megfordult Savariában, s valószínűleg járt a mai Romkert területén álló egykori helytartói palotában is. Divatos szóhasználattal élve: Constantinus rendkívül megosztó személyiség volt. Míg a sikeres hadvezér, a hatalmát szisztematikusan kiterjesztő politikus, a római birodalmat helyreállító, új fővárost építő, a keresztény államvallás felé az első nagy lépést megtevő, dinasztiát alapító császár joggal vívta ki az utókor elismerését, addig a nemcsak ellenfeleit és azok családtagjait, de saját jótevőit és saját közvetlen rokonait is minden skrupulus nélkül legyilkoltató kegyetlen zsarnok méltán váltott ki elszörnyedést sokakban, például a Constantinus-monográfiája által híressé lett Jacob Burckhardtban. Az előadás röviden bemutatja Constantinus korát, a császár személyét, a kereszténység korabeli helyzetét – és persze szó lesz az uralkodó Savariában kiadott rendeletéről is. A sétát vezeti: Simon Gábor.

**AUGUSZTUS 10. 19.00**

**AGORA-MSH TERASZ**

**Szerda Esti Akusztik: Premecz Mátyás Quintet**

Premecz Mátyás neve a hazai közönség számára két dologgal forrt össze: lendületes zenekarokkal (többek közt: Kéknyúl, Fábián Juli és a Zoohacker, Barabás Lőrinc Quartet, de ő kísérte Jackie Orszáczkyt is utolsó hazai turnéján) és egy óriási Hammond orgonával. Új quintetjével túlnyomó részt saját szerzeményeket adnak elő, stílusuk egészséges keveréke a jazznek, a bluesnak és néhol a funknak, és tetten érhetőek a nagy előadók, pl. Lonnie Smith és Jimmy Smith vagy a Led Zeppelin hatásai is. A koncert szólistái Kováts Gergő (bariton- és tenorszaxofonon) és Meggyes Ádám (trombita) lesznek. Badics Márk – dob, Zádor Tamás – gitár, Premecz Mátyás – orgona, Kováts Gergő - bar/tenor szax, Meggyes Ádám – trombita.

Jegyek elővételben az AGORA – Jegyirodában (Március 15. tér 5., Tel.: 20/502-9351, nyitvatartás: H–P 9.00–17.00 és Szo 9.00–13.00) válthatók, valamint online a [jegy.agorasavaria.hu](http://jegy.agorasavaria.hu/) oldalon és a koncert előtt a helyszínen.

Jegyár: 2000 Ft, Szent Márton kedvezménnyel: 1700 Ft. A Szent Márton-kártya kedvezmény csak az ELŐVÉTELBEN, személyesen a jegyirodában megvásárolt jegyek esetén érvényesíthető.

**AUGUSZTUS 13. 16:00**

**CSÓNAKÁZÓTÓ SZIGET**

**ZÖLD SZIGET – Környezettudatos családi délután**

Az árnyas Zöld szigeten interaktív öko-játék, észpörgető feladatok, átmozgató sportfoglalkozások, újrahasznos játszóház, babasarok és színpadi előadások várják a kicsiket és nagyokat.

**AUGUSZTUS 12-13. 20:00 és 22:00**

**EMLÉKMŰ DOMB**

„A dal ugyanaz marad” - Zenés kertmozi az Emlékmű dombon

Tematikus sorozat klasszikus koncertfilmekből, zenés filmekből és magyar filmvígjátékokból.

**AUGUSZTUS 13. 15:00**

**ISEUM SAVARIENSE RÉGÉSZETI MŰHELY ÉS TÁRHÁZ**

**Genius Savariae - Szentléleky Tihamér élete és munkássága - ingyenes tárlatvezetés** Szentléleky Tihamér hosszú és nem kevésbé kalandos életpályájának számunkra legfontosabb helyszíne Szombathely, azon belül pedig a savariai Isis szentély volt. A helyreállított Iseum állandó kiállításának kutatástörténeti részében tekinthető meg hagyatékának néhány jeles darabja, amellyel az ásató régész, múzeumalapító és vezető, egyben pedig kiváló kultúraszervező emléke előtt tiszteleg az utókor. Tárlatvezető: Szentkúty Viola.

**AUGUSZTUS 18. 17:00**

**SZOMBATHELYI KÉPTÁR**

**TETT/Megtört Progresszió (1968-1975)** kiállításmegnyitó
A Megtört progresszió című kiállítás nyolc év hazai történéseit és művészeti törekvéseit tekinti át. Bemutatja azokat a politikai és társadalmi folyamatokat, amelyben a magyar progresszió megszületett, végigköveti az új művészeti utak sorsát, amelyek – sajnos szinte kivétel nélkül – elhaltak, vagy alkotóik elhagyták az országot.
A rövid „virágkor” azonban nem múlt el nyomtalanul, hiszen a „hivatalos” kultúra is megváltozott. A hatalom megértőbb nem, de óvatosabb lett, és számos, a progresszióban induló művészt beemelt a támogatott kultúra körébe.
2022-ben lesz 50 éve, hogy megjelenhetett Magyarországon is a Syrius zenekar Ausztráliában felvett, a műfajra és az évtized alkotóművészeire is óriási hatású Devil's Masqurade című nagylemeze. Kiállításunk a zenekar előtt is tiszteleg.

**AUGUSZTUS 20. 14:00**

**SZOMBATHELYI KÉPTÁR**

**A grafika útjai - ingyenes tárlatvezetés** Újra a Szombathelyi Képtár 2021 októberben megnyílt állandó kiállításában barangolunk. A Képzőművészeti gyűjtemény karaktere, koncepciója mellett ezúttal a szentendrei alkotókhoz is kötődő Szántó Piroska művészeti tevékenysége lesz a fókuszban. Munkái mind a Képzőművészeti-, mind pedig az Iparművészeti gyűjteményünknek híresen szép darabjai. Tárlatvezetésünk során a nézők Dió című grafikájával ismerkedhetnek meg közelebbről, mely az állandó kiállításban kapott helyet. Az izgalmas séta során az alkotóról, a műről, technikájáról is hangzanak el érdekes információk. Tárlatvezető: Mácsadi Orsolya művészettörténész.

**AUGUSZTUS 20. 15: 30**

**SCHRAMMEL-GYŰJTEMÉNY**

**Schrammel Imre szombathelyi vonatkozásai - ingyenes tárlatvezetés**

Schrammel Imre szobrászművész Szombathely szülöttje. 1933. október 29-én látta meg a napvilágot városunkban, ahol aztán gyermekéveit is töltötte. Ezen életrajzi tény az apropója annak, hogy életművét a városnak ajándékozta, így az a Schrammel-gyűjtemény állandó kiállításában tekinthető meg Éva-malom történelmi falai közt. A tárlatvezetés során a szombathelyi vonatkozások nyomában járunk, amelyek lépten-nyomon felbukkanak a kiállított műtárgyak, sőt a befogadó épület kapcsán is. Az itt töltött gyermekkor családi körülményei, a szülőföld ihlette témák, tájak mesélnek arról, miért is húz a Kossuth-díjas szobrászművész szíve Szombathely városához. Egyes portrékon megelevenednek a szombathelyi rokonok és a szintén erről a vidékről származó egykori feleség, Tábori Gabriella textilművész kapcsán is előkerülnek majd szombathelyi vonatkozások. „Vas megyéhez a szívem húzott, a Rába menti táj, amelynek befolyása munkáimra meghatározó! És amely feleségem szülőhazája is. A rációval szemben a szívemre hallgattam. Most már tudom; jól döntöttem!” Tárlatvezető: Bihari-Bakodi Szilvia restaurátor

**AUGUSZTUS 22. 19:00**

**PÜSPÖKI PALOTA**

**Vár a Püspökvár – Koncertek a szabad ég alatt Szekeres Adrienn koncert**

Egy elegáns, bensőséges hangulatú előadás, ahol Adrienn legszebb és legismertebb dalai csendülnek fel. A könnyed, néha vicces és közvetlen hangnem mellett, egy-egy dal azért a lélek legmélyéig hatol. A zongoránál a dalok szerzője és egyben Adrienn férje, Kiss Gábor közreműködik.

Jegyek online a jegy.hu oldalon, valamint a Castellum teaházban vásárolhatók.

**AUGUSZTUS 25. 21:00**

**PÜSPÖKI PALOTA**

**Lordok és Miladyk**

**Dolhai Attila, Nagy Sándor, Polyák Lilla, Nádasi Veronika** nyáresti zenekaros koncertje, régi, nagy slágerekkel.A csapat tagjai már többször bizonyították pályájuk során, hogy a zene és a színház az, ami meghatározza életüket és munkásságukat. Erre alapozva egy igazi nyári, pezsgő hangulatú esttel ajándékozzák meg a közönséget.
Jegyek online a jegy.hu oldalon, valamint a Castellum teaházban vásárolhatók.

**AUGUSZTUS 28. 15:00**

**VASI SKANZEN**

Az elvetett magtól a kenyérig - a kenyér születésének néprajza - ingyenes tárlatvezetés

**SZEPTEMBER 3.**

**ALULJÁRÓ**

**Savaria Underground**

Hip-hop party dj-vel, tánc-és graffiti párbajok, valamint egy állandó aluljáró-kiállítás előkészítése lesz a porondon. Ezenkívül előadásokra/workshopokra készülhet a nagyérdemű.

**SZEPTEMBER 3-4. 16:00- 17:30**

**CSÓNAKÁZÓTÓ SZIGET**

**Capito gitárklub koncertje**

**SZEPTEMBER 4. 15:00**

**SAVARIA MÚZEUM**

**A séi "woodhenge" - a hitvilág, "csillagászat"(?) és annak nyomai az újkőkorból - ingyenes tárlatvezetés**

Az 1972-ben felfedezett séi késő neolit település, és az ott talált – máig a legrégebbiek közé sorolt – körárokrendszer „titkainak" megfejtésére teszünk kísérletet, a régészeti kutatások legújabb eredményeinek segítségével. Mióta ismertek ezek az – egyre szaporodó lelőhelyen megfigyelt – objektumok, széleskörű tudományos vitákat eredményeznek a kutatók körében. A magyarázatok egy csoportja, a bronzkorban is – több helyen pl. Brit-szigetek – megtalálható megalit kőkörök (henge) előzményeinek tartja őket. Ez alkalommal a magyarországi, késő neolit fejleményeket és annak lehetséges okait tekintjük át, a Sé Malomi-dűlő, korai lengyeli lelőhelye ürügyén. Tárlatvezető: Varga Péter (Cserga)

**SZEPTEMBER 7. 19:00**

**AGORA-MSH**

**Szerda Esti Akusztik: Szendrői- Tóth Duó (Elefánt)**

A FELEFÁNT leginkább kedvelt Elefánt dalokat játszik, minimális hangszereléssel, gitár- ének, esetleg dobgép köntösben tálalva, a pillanat szülte hangulattöredékekkel megspékelve. Ezek mellett időnként előkerül egy-egy kiadatlan dal, egy-két feldolgozás is és Csabi köteteiben szereplő művek is. A közvetlen és családias hangulat mellett improvizatívabb és spontánabb, ami a Szendrői-Tóth féle zenélésre már az elején is jellemző volt. Rengeteget játszanak egymás mellett, szavak nélkül is érzik egymást. Ezeken a koncerteken bármikor történhet valami váratlan zenei impulzus, általában sodródnak is ezzel, ettől válik bensőségessé, természetessé, intimmé, váratlanná, így a közönség számára is felszabadítóvá.

Jegyek elővételben az AGORA – Jegyirodában (Március 15. tér 5., Tel.: 20/502-9351, nyitvatartás: H–P 9.00–17.00 és Szo 9.00–13.00) válthatók, valamint online a [jegy.agorasavaria.hu](http://jegy.agorasavaria.hu/) oldalon és a koncert előtt a helyszínen.

Jegyár: 2000 Ft, Szent Márton kedvezménnyel: 1700 Ft. A Szent Márton-kártya kedvezmény csak az ELŐVÉTELBEN, személyesen a jegyirodában megvásárolt jegyek esetén érvényesíthető.

**SZEPTEMBER 7-8-9. 16:00- 17:30**

**FŐ TÉR- TOURINFORM IRODA ELŐTT**

**Zenélő Tourinform** - Csoportos Zeneoktatásért Egyesület HANGÁR hangszerkurzusainak minikoncertjei

**SZEPTEMBER 9-10-11.**

**FŐ TÉR**

**Food truck show**

**SZEPTEMBER 10. 15:00**

**ISEUM SAVARIENSE RÉGÉSZETI MŰHELY ÉS TÁRHÁZ**

"Leégett, összedőlt aztán süllyedt el" - ingyenes tárlatvezetés

**16:00 SCHRAMMEL-GYŰJTEMÉNY**

**A raku misztikája - ingyenes tárlatvezetés**

Schrammel Imre porcelántervező művészként végzett az egykori Iparművészeti Főiskolán, Borsos Miklós tanítványaként. Ennek ellenére legalább olyan hangsúlyos életművében az agyaggal való kísérletezés, a szabadabb szellemű kerámia plasztikák jelenléte, mint porcelánmunkássága. A legváltozatosabb technikákkal kivitelezett művek közt találunk samott, kőcserép, sómázas kerámia, raku stb. darabokat, amelyek szépségében van valami természeti egyszerűség, valami archaikus elnagyoltság. A művész témái közt a nőábrázolás elsődleges szerepet kap. A technikai kivitelezés megválasztása, - a „raku”, a témához tökéletes összhangot kölcsönöz a tárgynak a szabad játékosság jegyében. Már maga a szó jelentése, „a szabadság élvezete” kifejezés is árulkodik erről. A raku technika egy japán eredetű, alacsonytűzű, redukciós égetési eljárás, amely minden esetben izgalmas, egyedi és kiszámíthatatlan végeredményt tartogat a készítés folyamán.
A Fürdőző mind mondanivalójával, mind hangulatával maga a nőiség dicsérete, egyedi, játékosan vidám és szabad megfogalmazásban. Tárlatvezető: Bihari-Bakodi Szilvia restaurátor

**SZEPTEMBER 10-11. 16:00-17:30**

**CSÓNAKÁZÓTÓ SZIGET**

**Capito gitárklub koncertje**

**SZEPTEMBER 11. 14:00**

**SZOMBATHELYI KÉPTÁR**

Narratív mitológiák - ingyenes tárlatvezetés

**SZEPTEMBER 14-15-16 16:00- 17:30**

**FŐ TÉR- TOURINFORM IRODA ELŐTT**

Zenélő Tourinform - Csoportos Zeneoktatásért Egyesület HANGÁR hangszerkurzusainak minikoncertjei

**SZEPTEMBER 17. 14:00**

**SMIDT MÚZEUM**

Az Osztrák-Magyar Monarchia pénzei a Smidt Múzeumban - ingyenes tárlatvezetés

A Smidt Múzeumnak nemcsak az állandó kiállítása, de a raktára is számos kincset őriz, melyeket a vendégek csak ritkán láthatnak. Az előadás során a múzeum a kiállításban nem látható numizmatikai gyűjteményének egy érdekes szeletét: a századfordulós Osztrák-Magyar Monarchia pénzrendszerét és pénzeit ismerhetik és tekinthetik meg a látogatók. Tárlatvezető: Tangl Balázs történész

**15:30 JÁRDÁNYI PAULOVICS ISTVÁN ROMKERT**

**Egyházlátogatás a külső várban: a Szűz Mária templom vizitációja - ingyenes tárlatvezetés**  A szombathelyi külső várban álló Szűz Mária vagy Sarlós Boldogasszony templomról több kánoni vizitáció jegyzőkönyve is fennmaradt, amelyek részletesen leírják az épületet, annak berendezési tárgyait és használatban lévő kegyszereit. Ezekből a híradásokból eleven kép bontakozik ki szemünk előtt az egykori templomról, amelyet legpontosabban Hefele Menyhért 1781-ben készült felmérési rajzáról ismerhetünk.
Maga az épület nem egy, a város történelmét meghatározó történelmi eseménynek is színhelye volt és ugyancsak számos híresség megfordult falai között. Bár eredetéről semmi biztosat nem tudunk, a középkorban a Szent Márton-templom mellett a város második plébániatemploma volt. A pozsonyi országgyűlés határozatára és a győri püspök beleegyezésével ide költözött be 1578-ban a török terjeszkedés által veszélyeztetett vasvári káptalan, aki korábbi székhelyéről levéltárát is magával hozta. Majd két évszázad múltán, 1777-ben ugyanide vonult be ünnepélyesen – mint az új egyházmegye székesegyházába – a püspöki székét elfoglaló Szily János. Bár a püspöki palota kertjében álló épületet 1791-ben lebontották és köveit az új székesegyház alapjaiba építették, berendezésének néhány tárgya szerencsére ma is megvan. A sétát vezeti: dr. Kiss Gábor

**SZEPTEMBER 17. 16:00- 17:30**

**CSÓNAKÁZÓTÓ SZIGET**

**Capito gitárklub koncertje**

**SZEPTEMBER 21. 19:00**

**AGORA-MSH**

**Szerda Esti Akusztik: Grabovski**

**„**Alternatív ihletésű poprock bandánk egy szoros egyetemi baráti társaságból alakult 2016-ban, és még ebben az évben meg is jelent bemutatkozó kislemezünk. Az első komolyabb mérföldkő volt a 2020 elején elkészült Szevasz életem című első nagylemezünk. Összesen 6 dalunkhoz készült videoklip, 2020 őszén pedig élőzenés felvételen rögzítettük egy dalunkat Bodor Áron (Esti Kornél zenekar) ének-közreműködésével. A 2020 tavaszán megjelent Kettőt hátra című single volt az előfutára annak a kislemeznek, melyet 2021 januárjában rögzítettünk a pécsi ZajZajZaj stúdióban és áprilisban jelent meg Elfogy a táj címmel.”

**SZEPTEMBER 21-22-23. 16:00- 17:30**

**FŐ TÉR- TOURINFORM IRODA ELŐTT**

**Zenélő Tourinform - Csoportos Zeneoktatásért Egyesület HANGÁR hangszerkurzusainak minikoncertjei**

**SZEPTEMBER 22. 17:00**

**SZOMBATHELYI KÉPTÁR**

**TeTT/Velem '75 - kiállításmegnyitó** a kiállítás megtekinthető: 2023 májusig)

A textilművészetnek Szombathely adott otthont az 1970-ben megrendezett I. Fal- és Tértextil Biennáléval. Azóta 1970-től 2000-ig textilbiennálék keretén belül tudtak bemutatkozni a művészek, 2003-tól pedig a textiltriennálék vették át a stafétabotot. Az elmúlt 50 év alatt öt féle kategóriában vehettek részt a művészek a kiállításokon. Az első és alapvető kiindulási kategória a Fal-és Tértextil maradt, amit aztán az alkalmazott textil, a minitextil, valamint a zászló és a szalag követett. A Szombathelyi Képtár jelenlegi kiváltságos helyzete abból adódott, hogy a textilművészeti megmérettetésekkel egy időben - ami ritkaság számba megy - elkezdődött a korszakalkotó művek gyűjtése is, így jelenleg Magyarország legnagyobb kortárs textilgyűjteménye a miénk.
A biennálék kétévenkénti megrendezése mellett 1975-től 1983-ig működött Velem községben Magyarország akkori egyetlen Textilművészeti Alkotóműhelye, ahová évente 10-10 művész hat hétre vonulhatott el és kísérletezhetett a műfaj adta lehetőségekkel, feszegetve azok határait. A programba bejutott művészek, az ott létük alatt létrehozott művekből kötelesek voltak a szombathelyi Textilgyűjteménynek egy munkát leadni. Ez alatt a nyolc év alatt 67 művész használhatta ki az Alpokalján megbújó csendes és barátságos Velem községben elhelyezkedő Alkotóműhely nyugalmát és vendégszeretetét.

**SZEPTEMBER 24.**

**TÖRTÉNELMI TÉMAPARK**

**Kutyajó Nap**

Aki a kutyákat szereti, annak itt a helye! A rendezvényen kutyás programok, bemutatók, előadások várják a kutyákat és gazdájukat, leendő kutyatulajdonosokat és minden állatszeretőt. A rendezvény célja, hogy felhívja a figyelmet a felelős állattartásra, és megismertesse az állatmentő szervezetek küldetését és tevékenységét.

**SZEPTEMBER 25. 15:00**

**VASI SKANZEN**

**A természeti gazdálkodás emlékei - ingyenes tárlatvezetés**

**SZEPTEMBER 30.**

**ISEUM SAVARIENSE RÉGÉSZETI MŰHELY ÉS TÁRHÁZ**

**Kutatók Éjszakája**

**A SZERVEZŐK A MŰSORVÁLTOZTATÁS JOGÁT FENNTARTJÁK!**

**AKTULIS PROGRAM MEGTALÁLHATÓ A** [**www.visitszombathely/hu/erezd-szombathelyt.hu**](http://www.visitszombathely/hu/erezd-szombathelyt.hu) **oldalon.**